Den Vest-Sjællandske Avis, 1837-01-02
Spanien er for Størstedelen eller næsten udelukkende et agerdyrkende Land; og Bondestanden udgjør den talrigste Classe af Nationen. Den, der altsaa vil dømme om Spanien, maa gjøre sig bekjendt med denne Classe og med sammes Charakteer, Sædvaner, og Meninger, der i Meget ere aldeles forskjellige fra Beboernes i de store Stæder, Dette gielder vel og saa tildeels om andre Lande, men i Spanien er Landmanden og Beboeren i de mindre Stæder langt mere forskjellig i Sæder og Levemaade fra Jndvaanerne i de store Stæder, end dette er Tilfældet i andre Stater. Jkke, saaledes som i Tydskland, og endnu mere i Engelland, hvor mange Slags Fabrikker, Manufacturer, Bjergværker, Haandværker, Handel og Skibsfart sysselsætte langt flere Hænder end det egentlige Agerbrug, er det i Spanien, hvis fleste Beboere nære sig alene af Jorder eller af Qvægavl. Jndustrien er meget ubetydelig, Manufacturer og Fabrikker er kun i meget ringe Antal, og Haandværkerne ikke meget agtede eller søgte. Ved den høie Grad af Tarvelighed, hvortil den større Mængde af Spanierne har bragt det, og ligeledes formedelst det store Savn paa næsten alle Huusbeqvemmeligheder, som man ved Vanen her har hærdet sig til at undvære, behøve de ikke synderligt, og det Allernødvendigste veed forresten Enhver enten selv at forskaffe sig, eller ogsaa de meest uundværlige Artikler hentes fra Udlandet. Ved saamange Afsavn paa Beqvemmeligheder og Goder, der nu i mange Lande ansees for aldeles uundværlige, man maa paa ingen Maade forestille sig Landalmuen her som ussel eller ulykkelig. Tvertimod er denne Classe i Almindelighed maaskee den fineste, og ganske vist den stolteste af alle lignende i Europa. J det Hele taget er Landmanden velskabt og stærk, skjøndt lav af Vært, overmaade tarvelig og istand til uden Kuur og uden kjendelig Svækkelse at kunne taale den allerstørste Knaphed i Mad og Drikke. Af Natur er han høitidelig alvorlig og tavs; Farer og Nød kue ham ikke; han er tapper og begavet med et stort Mod. Fødelandet elsker han udelukkende, Fremmede mishage ham; og disse nedarvede Følelser ere nøie forenede med hans religiøse Begreber og uforandrede siden hans Krige i Middelalderen med Maurerne. Men til Begyndelsen af dette Aarhundrede havde Spanierne saalidet en Jdee om det selskabelige og statsborgerlige Forhold, at de ikke egentlig kjendte Begrebet af Betydningen af Ordet Nation, men brugte det dertil svarende Ord i deres Sprog, nacion, til dermed udelukkende at betegne Fremmede. Derimod kjendte de Meningen eller Betydningen af Spanien eller Spanier og endnu bedre det af Castilianer, Andalusier, Valencianer, Asturier, Galicier m.v. Vi vide af egen Erfaring, hvormeget naturlige Grændser kunne bidrage til at afsondre Beboerne i de forskjellige Provindser af eet og samme Land fra hinanden Henseende til Charakteer, og Levemaade. Dette er ogsaa for endeel Tilfældet i Spanien. Beboerne af de forskjellige Provindser, som ved Bjerge eller Floder ere afsondrede fra hinanden, staae af mange Aarsager ofte i et endnu mere fjernt Forhold til hinanden indbyrdes, end dette ellers forefindes paa andre Steder. Asturierne see saaledes med Stolthed ned paa Castilianerne og andre Landsmænd. "Jeg er af ægte spansk Blod – siger han - ikke blandet hverken med jødisk eller maurisk, og mit Land (nemlig Asturien) er det skjønneste i Verden, og har Paradiis ikke været her, saa burde det i det Ringeste have været her! Jndvaanerne i Asturien, Gallicien og de baskiske Provindser ere hæderligen bekjendte for deres Flid og Arbeidsomhed. Formedelst Clima og Landenes locale Forhold ere de hærdede og stærke. Det høie og flade Land i Midten af Riget i Castilien, Leon og Estremadura har derimod en ganske anden Beskaffenhed og et Clima, enten brændende hedt eller tørt og koldt, og Beboerne ere derfor dorske, træge og mindre vindskibelige, end de andre. De sydlige Provindser ved Middelhavet, som bades af den varme Climas hede Solstraaler, besidde af den Aarsag en overordentlig Frugtbarhed, og dets Beboere have megen Fyrrighed og Meget af den orientalske Charakteer. Spanierne bør derfor som Nation betragtes efter disse tre store Afdelinger af Landet.